section_heading: Kemijsko oružje
paragraph_text: Albanija je bila među prvim državama koje su 1993. godine potpisale Konvenciju o kemijskom naoružanju. Sporazum je stupio na snagu 1997. godine, a deklaracija je zahtijevala uništenje svog kemijskog oružja, prekidanje kanala i veza za njegovu nabavu te uklanjanje pogona za njegovu proizvodnju. Kao jedna od šest država koje su prijavile da imaju zalihu takvog naoružanja, Albanija, uklonila je istu 2003. godine, nakon što je 2002. godine u napuštenim bunkerima pronađeno 600 kontejnera napunjenih kemijskim sastojcima. Pretpostavlja se da je sporni materijal nabavljen za vrijeme Envera Hoxhe, tijekom 70-ih godina 20. stoljeća. Također, sumnja se da je zemlja porijekla Kina iako nikakva dokumentacija nije pronađena.